13:11-13—Sebatana sa naga se se nang le dinaka tse pedi se itshwara jang jaaka kgogela e bile se dira jang gore molelo o fologe o tswa legodimong? Go bo sebatana sa naga se se nang le dinaka tse pedi—Mmuso wa Maesemane le Maamerika—se bua jaaka kgogela go bontsha gore se dirisa matshosetsi, kgatelelo le thubakanyo go pateletsa batho go amogela bobusi jwa sone. Se dira gore molelo o fologe o tswa legodimong ka gore se itira moporofeti ka go bua gore se fentse maatla a a boikepo mo dintweng tse pedi tsa lefatshe tse di lolweng mo lekgolong la bo20 la dingwaga, e bile se fedisitse puso ya Bokomonisi. DITHABA tse dintle tsa naga eo ga di tshwane gotlhelele le dintshi tsa lewatle tse di tletseng motlhaba, dithotana tsa maje a korale, metse e batho ba yone ba itshedisang ka go tshwara ditlhapi le ditoropo tse di tlhanaselang tse di mo dipoeng tsa ditlhaketlhake tseno. Gape dithaba tseno di dira gore tiro ya go rera “dikgang tse di molemo” tsa Bogosi jwa Modimo e nne bokete tota.—Mathaio 24:14.